ПРЕДЛОГ

На основу члана 3. став 5. Закона о путевима (''Сл.гласник РС'' бр. 41/2018 и 95/2018 - др. закон), члана 2. став 3. тачка 10. и члана 4. став 1. и 3. Закона о комуналним делатностима („Службени гласник РС“, број 88/11, 104/2016 и 95/2018), члана 20. став 1. тачка 3., члана 32. став 1. тачка 6. Закона о локалној самоуправи („Службени галасник РС“, број 129/07 и 83/14 - др. закон, 101/2016 - др. закон и 47/2018), члана 14д и 14ђ Уредбе о начину и условима за отпочињања обављања комуналних делатности (''Сл.гласник РС'' бр.13/2018, 66/2018 и 51/2019) и члана 40. Статута општине Велико Градиште (''Службени гласник општине Велико Градиште“ бр. 2/2019), Скупштина општине Велико Градиште на \_\_\_ седници одржаној дана \_\_\_\_\_\_.2021.године, донела је

**ОДЛУКА О ИЗМЕНИ ОДЛУКЕ О ОПШТИНСКИМ ПУТЕВИМА И УЛИЦАМА НА ТЕРИТОРИЈИ ОПШТИНЕ ВЕЛИКО ГРАДИШТЕ**

Члан 1.

У члану 3. став 2. Одлуке о општинским путевима и улицама на територији општине Велико Градиште (''Службени гласник општине Велико Градиште“ бр. 17/2021), речи: „Скупштине општине“, замењују се речима: „Општинског већа“.

Члан 2.

Одлука ступа на снагу даном доношења, а објавиће се у „Службеном гласнику општине Велико Градиште“.

*Образложење*

Основ за доношење ове одлуке садржан је у чл. 2. став 3. тачка 10. и чл. 4. став 1. и 3. Закона о комуналним делатностима („Службени гласник РС“, број 88/11, 104/2016 и 95/2018), који прописују да су комуналне делатности између осталих и одржавање улица и путева, као и да јединица локалне самоуправе, у складу са законом, обезбеђује организационе, материјалне и друге услове за изградњу, одржавање и функционисање комуналних објеката и за техничко и технолошко јединство система и уређује и обезбеђује обављање комуналних делатности и њихов развој.

Члан 3. став 2. Одлуке о општинским путевима и улицама на територији општине Велико Градиште (''Службени гласник општине Велико Градиште“ бр. 17/2021) гласи: „*Управљач јавног пута доноси средњорочни план изградње и реконструкције, одржавања и заштите општинских путева и улица, и годишњи програм радова на одржавању, заштити, изградњи и реконструкцији општинских путева и улица уз сагласност Скупштине општине.*“

Овом изменом одлуке предлаже се да Општинско веће даје сагласност средњорочни план изградње и реконструкције, одржавања и заштите општинских путева и улица, и годишњи програм радова на одржавању, заштити, изградњи и реконструкцији општинских путева и улица, из разлога ефикасности, односно како би се убрзала процедура доношења плана.

Разлог хитности за ступање ове одлуке даном доношења је у потреби стварања брже процедуре за доношење средњорочног план изградње и реконструкције, одржавања и заштите општинских путева и улица, и годишњи програм радова на одржавању, заштити, изградњи и реконструкцији општинских путева и улица.

ПРЕДЛАГАЧ

ОПШТИНСКО ВЕЋЕ